### Beslutning

Bettina Simonsen, Lotte Jørgensen, Jørgen Mathiasen, Curt Johansen og Mik Nørgaard kunne enstemmigt henholde sig til Magistratsafdelingen for Teknik og Miljøs udtalelse af 7. april 2016 i overensstemmelse med Magistratens anbefaling.

 Emil Toft og Ziggy Holst kunne henholde sig til Magistratsafdelingen for Teknik og Miljøs udtalelse af 7. april 2016 med forbehold for indholdet af de notater, der eftersendes.

Kære borgmester Gunner EriksenDu bedes venligst foranledige, at nedenstående forslag bliver behandlet på førstkommende byrådsmøde.
 Med venlig hilsen
 Kirsten Lind Enhedslisten de rød-grønne
 Forslag om øget adgang til studieboliger for unge kontanthjælpsmodtagere Byrådet opfordrer UngdomsboligAarhus til at øge adgangen til studieboliger i Århus for unge kontanthjælpsmodtagere.
 Motivering: Kontanthjælpsreformen ligestiller økonomisk unge kontanthjælpsmodtagere med studerende på Statens Uddannelsesstøtte ud fra en tankegang om, at unge skal motiveres til at gå i gang med uddannelse.
 Til gengæld er der ikke ligestilling, når det drejer sig om adgangen til billige boliger. Det betyder, at unge kontanthjælpsmodtagere har fået meget svært ved at bo/blive boende i egen bolig, da de ikke har samme adgang til billige studieboliger som studerende. En ligestilling af de to grupper i forhold til adgangen til en billig bolig vil dermed dels sikre, at unge kontanthjælpsmodtagere har mulighed for at bo/blive boende i egen bolig, dels at unge kontanthjælpsmodtagere ved at bo sammen med studerende vil kunne blive inspirerede til og motiverede for at gå i gang med en uddannelse.

### Sagens forløb

26-03-2014 Aarhus Byråd
Sagens behandling blev udsat i byrådets møde den 26. marts 2014.
 09-04-2014 [adresse]
Fremsendes til Magistratsafdelingen for Teknik og Miljø  til udtalelse, jf. byrådets vedtagelse i mødet den 9. april 2014 om magistratsbehandling af forslaget.

 Sagen bedes tilbagesendt byrådet via Magistraten.
 07-04-2016 Teknik og Miljø
Beslutningsforslaget tilbagesendes til [adresse] med henvisning til, at magistraten den 9. november 2015 besluttede, at hver 7. ledige ungdomsbolig tilbydes kommunen til anvisning – mod tidligere hver 10. ledige ungdomsbolig. Beslutningsforslaget vurderes på denne baggrund at være imødekommet.

 Der henvises i øvrigt til forslaget til Boligpolitik for [adresse], som behandles i byrådet parallelt med beslutningsforslaget. Boligpolitikkens vision er, at alle aarhusianere har mulighed for at bo i en god bolig i en by med social balance.
 13-04-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 18-04-2016 Magistraten
[adresse] under henvisning til Magistratsafdelingen for Teknik og Miljøs udtalelse af 7. april 2016, som Magistraten kan henholde sig til.
 27-04-2016 [adresse]
Fremsendes til Teknisk Udvalg til behandling i henhold til beslutning i byrådets møde den 27. april 2016.
 30-05-2016 Teknisk Udvalg
Bettina Simonsen, Lotte Jørgensen, Jørgen Mathiasen, Curt Johansen og Mik Nørgaard kunne enstemmigt henholde sig til Magistratsafdelingen for Teknik og Miljøs udtalelse af 7. april 2016 i overensstemmelse med Magistratens anbefaling.

 Emil Toft og Ziggy Holst kunne henholde sig til Magistratsafdelingen for Teknik og Miljøs udtalelse af 7. april 2016 med forbehold for indholdet af de notater, der eftersendes.